സന്തോഷത്തിന്റെ ഒന്നാം രഹസ്യം

ഡോൺ പാലത്തറ രചനയും സംവിധാനം നിർവ്വഹിച്ച് 2021 ൽ പുറത്തിറങ്ങിയ ഒരു മലയാള ചലച്ചിത്രമാണ് സന്തോഷത്തിന്റെ ഒന്നാം രഹസ്യം (English: Joyful Mystery). റിമ കല്ലിങ്കലും ജിതിൻ പുത്തഞ്ചേരിയുമാണ് ഇതിലെ പ്രധാന അഭിനേതാക്കൾ. 2021 ഫെബ്രുവരി 21 ന് തിരുവനന്തപുരത്ത് നടന്ന അന്താരാഷ്ട്ര ചലച്ചിത്രമേളയിൽ (ഐ.എഫ്.എഫ്.കെ) ചിത്രം പ്രദർശിപ്പിച്ചു. മലയാള ചലച്ചിത്രമേഖലയിൽ ഇത്തരത്തിലുള്ള പരീക്ഷണം ആദ്യത്തേതാണ് ഇത്, കാരണം 85 മിനിറ്റ് ദൈർഘ്യമുള്ള ഈ സിനിമ മുഴുവൻ ഒറ്റ ഫ്രെയിമിലും ഒറ്റ ഷോട്ടിലുമാണ് ചിത്രീകരിച്ചത്. ഒരു യുവ പത്രപ്രവർത്തകയും (റിമ കല്ലിങ്കൽ) ഒരു അഭിനേതാവും (ജിതിൻ പുത്തഞ്ചേരി ) ഒരു കാർ യാത്രയിൽ അവരുടെ ശാരീരികവും വൈയക്തികവുമായ അനുഭവ പരിസരത്തെ പിൻപറ്റുന്നതാണ് ചിത്രത്തിന്റെ പ്രമേയം. അതിലുപരി സമൂഹത്തിന്റെ സാമ്പ്രദായിക മാമൂലുകളായ വിവാഹം, കുടുംബം എന്നിവയെ ഈ ചിത്രം  ചോദ്യം ചെയ്യുന്നുമുണ്ട്. 2021 ജൂലൈയിൽ നീസ്ട്രീമിലും മറ്റ് ആറ് ഒടിടി പ്ലാറ്റ്ഫോമുകളിലുമായി ചിത്രം പുറത്തിറങ്ങി.
അഭിനേതാക്കൾ
റിമ കല്ലിങ്കൽ- മറിയ
ജിതിൻ പുത്തഞ്ചേരി- ജിതിൻ
നീരജ രാജേന്ദ്രൻ-വീട്ടമ്മ

അനുബന്ധം